b'\n_START_ARTICLE_\nRene Krhin\n_START_SECTION_\nKlubska kariera\n_START_PARAGRAPH_\nKrhin je, skupaj z Vidom Belcem \xc5\xbee leta 2007 iz svojega prvega kluba, NK Maribor, prestopil k italijanskemu klubu Internazionale iz Milana._NEWLINE_Julija 2009 ga je trener Interja, Jos\xc3\xa9 Mourinho povabil na turnejo prijateljskih pripravljalnih tekem v ZDA, kjer je prvi\xc4\x8d zaigral s \xc4\x8dlansko ekipo._NEWLINE_V sezoni 2009-10 je z ekipo Interja osvojil trojno krono - Prvenstvo, pokal in Ligo prvakov.\n_START_SECTION_\nReprezentan\xc4\x8dna kariera\n_START_PARAGRAPH_\nKrhin je za slovensko reprezentanco prvi\xc4\x8d nastopil na prijateljski tekmi proti Angliji na Wembleyju 5. septembra 2009. Takrat je vstopil v drugem pol\xc4\x8dasu kot zamenjava s klopi. Slovenija je tekmo izgubila z rezultatom 1:2.'